armvectores/hy_wikipedia_2023 huggingface dataset:
TAM Airlines

TAM Airlines (պորտ.՝ TAM Linhas Aéreas) Բրազիլիայի ավիաընկերություններց է, որի գլխավոր գրասենյակը գտնվում է Սան Պաուլու քաղաքում, ամենամեծ առևտրային ավիաընկերություններց է Լատինական Ամերիկայում։ Ավիաընկերությունը իրականացնում է նախատեսված ուղևորային թռիչքներ Բրազիլիայում, ինչպես նաև միջազգայի թռիչքներ Եվրոպայում, Հարավային Ամերիկայում և Հյուսիսային Ամերիկայում։ Համաձայն Ազգային քաղաքացիական ավիացիայի գործակալության զեկույցի, ավիաընկերությունը 2009 թվականին, ուղևորափոխադրումների մասնաբաժինը Բրազիլիայում կազմել է 45,60% և 86,47%։ 2014 թվականի մարտի 31-ին ավիաընկերությունը դաշինք է կնքել Oneworld-ի հետ։


== Ավիաընկերության երթուղին ==
TAM Airlines-ը ունի ամենամեծ երթուղային ցանցը ուղևորատար օդային փոխադրումներում, այդ թվում, հետևյալ օդանավակայաններում՝ Բրազիլիայում, Եվրոպայում, Հյուսիսային և Հարավային Ամերիկայում։ Ավիաընկերությունը միջազգային թռիչքնորում օգտագործել է TAM օգտագործման կոդը, նաև կնքել է դաշինքներ հետևյալ ավիաընկերությունների հետ՝ LAN Airlines և PLUNA, իսկ ներքին երթևեկության կոդը, օգտագործել է հետևյալ օդանավերի հետ միասին՝ NHT linhas Aéreas, Passaredo linhas Aéreas։


== Չվերթ ==
2011 թվականի սեպտեմբերին, ավիաընկերության չվերթը բաղկացած էր հետևյալ ինքնաթիռներից՝
։


=== Շահագործումից դուրս ===


== TAM Fidelidade ==
TAM Airlines-ը գործում է բոնուսային ծրագրով TAM Fidelidade-ի հետ։ Կուտակած միավորները ծրագրին կարող է օգտագործվել ապագայում ձեռք բերելու բազմաթիվ տոմսեր։


== Ծանոթագրություններ ==


== Արտաքին հղումներ ==
TAM Airlines
TAM Airlines mobile(չաշխատող հղում)
TAM Passion to Fly and Serve Archived 2008-09-24 at the Wayback Machine.
Milhas Tam
TAM Vacations Archived 2008-03-10 at the Wayback Machine.
TAM Cargo
TAM Táxi Aéreo Marília S.A. Archived 2009-03-01 at the Wayback Machine.
TAM Viagens
TAM Executive Aviation
Paixão por voar e servir Archived 2010-03-25 at the Wayback Machine.
Museu Asas de um Sonho (TAM Wings of a Dream Museum)
TAM Regionais (KK) accidents on Aviation Safety Database
TAM Airlines (JJ) accidents on Aviation Safety Database
TAM History sketch at Aviação Brasil Archived 2011-09-04 at the Wayback Machine.
TAM at YouTube
Oneworld
Աստերոիդների ցանկ (299601-299700)

Աստերոիդների ցանկ (299501-299600)  • Աստերոիդների ցանկ  • Աստերոիդների ցանկ (299701-299800)
 Աստերոիդների ցանկ (299501-299600)  • Աստերոիդների ցանկ  • Աստերոիդների ցանկ (299701-299800)
Զեթ Ընդ Էյ

«Զեթ Ընդ Էյ» ՍՊԸ (անգլերեն՝ Z&A), Հայաստանում գործող ընկերություն է, որն հիմնադրվել է 2005 թ.-ին ։ Ընկերությունը Հայաստանում ներկայացնում է մի շարք ապրանքանիշեր ինչպիսիք են՝ «Բարբերի» (անգլերեն՝ Burberry), «Էրմենեջիլդո Զենյա» (անգլերեն՝ Ermenegildo Zegna), «Էմպորիո Արմանի» (անգլերեն՝ Emporio Armani), «Արմանի Ջունիոր» (անգլերեն՝ Armani Junior), «Ռոզի» (անգլերեն՝ Rosie), «Պոլո Ռալֆ Լոռեն» (անգլերեն՝ Polo Ralph Lauren), «Օ Վի Էս» (անգլերեն՝ OVS), «Կոինկազա» (անգլերեն՝ Coin casa)։


== Պատմություն ==
Սկսելով իր գործունեությունը Հայաստանում «Զեթ Ընդ Էյ» ընկերությունը 2005 թվականին բացել է իր թվով առաջին «Էրմենեջիլդո Զենյա» խանութ/սրահը արտոնագրային պայմանագրի հիման վրա։
Այնուհետև 2011 թվականին տեղի է ունեցել «Էրմենեջիլդո Զենյա» խանութ/սրահի վերաբացումը Պետեր Մարինոյի ձևաչափով։
Թվով երկրորդ «Էմպորիո Արմանի» խանութ/սրահը բացվել է 2008 թվականին՝ 2013 թ.-ին նշելով իր գործունեության հինգ ամյակը։ 
2010 թվականին ընկերությունը Երևանում բացեց բրիտանական «Բարբերի» խանութ/սրահը։
«Զեթ Ընդ Էյ» ընկերության հաջորդ քայլը եղավ «Արմանի Ջունիոր» խանութ/սրահի և «Ռոզի» բազմաբրենդային խանութ/սրահի բացումը։
2012 թվականին կայացավ հագուստի և տնային պարագաների մեծածախ վաճառքով զբաղվող իտալական «Կոին Գրուպ» ընկերությանը պատկանող «Կոինկազա» և «Օ Վի Էս» ապրանքանիշերի խ/ս-ների բացումը։
Շարունակելով իր գործունեությունը նորաձևության ոլորտում 2014 թվականին կայացավ նաև ամերիկյան «Պոլո Ռալֆ Լոռեն» ապրանքանիշի մուտքը Երևան։


== Աղբյուրներ ==
Կեռու (գյուղ, Վեյկե-Մաառյա շրջան)

Անվան այլ կիրառումների համար տե՛ս՝ ԿեռուԿեռու (էստ․՝ Käru), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 80 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ցեռեբի

Ցեռեբի (էստ․՝ Tserebi), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վլադիմիր Ռիկով

Վլադիմիր Վլադիմիրովիչ Ռիկով (նոյեմբերի 13, 1987(1987-11-13), Նովոսիբիրսկ, ՌԽՖՍՀ, ԽՍՀՄ), ռուս ֆուտբոլիստ, մոսկովյան Դինամո ակումբի պաշտպան։


== Կարիերա ==


=== Ակումբային ===

Նովոսիբիրսկի ֆուտբոլի սան է։ Նրա առաջին ակումբը եղել է Չկալովեց ակումբը։
2007 թվականին Ռիկովը տեղափոխվել է ՍԿԱ-Էներգիա ակումբ։ Որտեղ Վլադիմիր երկու ակումբում խաղացել է վարձավճարով Սմենա և Գազովիկ ակումբներում։
ՍԿԱ-Էներգիայում նա չի խաղացել ոչ մի խաղ և 2009 թվականին տեղափոխվել է որպես դիտորդ Սատուրն ակումբ։ Սակայն գլխավոր մարզիչը Յուրգեն Ռեբյորը չի դիտել Վլադիմիրին հիմնական կազմում, և հետագայում ակումբի սպորտային տնօրենը առաջարկել է նրան կես մրցաշրջան խաղալ ֆարմ- ակումբում։
Ամռանը ստացել է առաջարկ ԿԱՄԱԶ ակումբի կողմից, և նա  տեղափոխվել է այնտեղ։ 2010 թվականի սկզբին խաղացողը գնվել է նիժնինովգորոդյան Վոլգա ակումբի կողմից բայց նա վոլգայի թիմում անցկացրել է ընդամենը 3 խաղ և ամռանը վերադարձել է ԿԱՄԱԶ։ Ակումբում նա խաղացել է 38 խաղ և խփել է 3 գոլ։
2011 թվականի օգոստոսին տեղափոխվել է մոսկովյան Դինամո ակումբ։ Պրեմիեր լիգայում նա կատարել է իր նորամուտը կատարել է 23-րդ տուրի ժամանակ, ԲԿՄԱ-ի դեմ խաղում, դուրս է եկել փոխարինման 66-րդ րոպեին, նրան փոխարինել է Արտուր Յուսուպովը։ Ընդհանուր Ռուսաստանի 2011/12 մրցաշրջանում Ռիկովը ընդունել է 11 խաղերի հրավեր իր ակումբից և խփել է 1 գոլ։ 2012/13 մրցաշրջանում Վլադիմիրը երկրի դաշտում խաղացել է ընդհանուր 7 խաղ։
2013 թվականի հուլիսին վարձավճարային հիմունքներով տեղափոխվել է Տոմ ակումբ, որտեղ դուրս է մնացել ՌՖՊԼ-ից։ Հետագայում Ռիկովը հանդես է եկել Տորպեդո և Մորդովիա ակումբներում, որի կազմում նույնպես դուրս է մնացել ՌՖՊԼ-ից։
2016 թվականի ամռանը նորից դարձել է Դինամո ակումբի խաղացող, կնքել է պայմանագիր 3 տարի ժամկետով։ Սպիտակա-կապույտ-ի հավաքականում դարձել է ՖԱԼ առաջնության հաղթող։ 2018/19 մրցաշրջանում Սպարտակ ակումբի դեմ խաղում խփել է գլուխգործոցային գոլ, խաղը ավարտվել է 1։2 հաշվով։ Փոխանցումից հետո Դինամո ակումբի խաղացող Ռիկովը որոշել է հարվածել դաշտի երկրորդ կեսից։Որքան էլ տարօրինակ է նա և Ալեքսանդր Մաքսիմենկոն չի օգնել իր թիմին։
2000-ական թվականներին բազմիցս ընդունել է հրավեր ամենամյա երիտասարդական Նադեժդա մրցաշարից, որտեղ խաղացել են տարածաշրջանի երկրորդ դիվիզիոնի և առաջին դիվիզիոնի հավաքական թիմերը հավաքականի մինչև 23 տարեկանները


=== Հավաքականում ===
2012 թվականի սեպտեմբերի 9-ին ընդունել է հրավեր Ռուսաստանի երկրորդ հավաքականի թիմից որը խաղալու էր Թուրքիայի երկրորդ հավաքականի դեմ և աչքի է ընկել գոլով։


== Ձեռքբերումներ ==
«Դինամո»ՖԱԼ առաջնության հաղթող։ 2016/17
Ռուսաստանի Գավաթի եզրափակչի մասնակից։ 2011/12


== Ակումբային վիճակագրություն ==
2016 թվականի նոյեմբերի 19-ի-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Կոտոր (այլ կիրառումներ)

Կոտոր, կարող է վերաբերել՝

Կոտոր - գյուղ Արևմտյան Հայաստանում, Կիլիկիայի Հալեպի նահանգում
Կոտոր - բերդ Մեծ Հայքի Վասպուրական նահանգի Անձախի ձոր գավառում, Կոտոր (այժմ՝ Կոտուր) գետի միջին հոսանքի շրջանում
Կոտոր - գյուղ Ռուսաստանի Կալուգայի մարզի Դումինիչսկի շրջանի կազմում
Հովհաննես Զանազանյան

Հովհաննես Հարությունի Զանազանյան (դեկտեմբերի 10, 1946(1946-12-10), Աթենք, Հունաստան - հոկտեմբերի 4, 2015(2015-10-04), Երևան, Հայաստան), խորհրդային և հայ նախկին ֆուտբոլիստ, հարձակվող։ Սպորտի վարպետ (1970)։ Միջազգային կարգի սպորտի վարպետ (1972)։


== Կրթություն ==
1971 թվականին ավարտել է Հայկական գյուղատնտեսական ինստիտուտը։
1977 թվականին ավարտել է Երևանի պետական համալսարանը։


== Կարիերա ==
Ֆուտբոլ սկսել է պարապել 1959 թվականին, Երևանի «Սպարտակում», մարզիչ Ղազարոս Թեքնեջյանի մոտ։ 1965 թվականին տեղափոխվել է Ղափանի «Լեռնագործ», առաջնության երկրորդ խմբի «Բ» դասում և դարձել է թիմի լավագույն ռմբարկու։ 1966 թվականի մրցաշրջանի վերջում տեղափոխվել է ԽՍՀՄ առաջնության բարձրագույն խմբում հանդես եկող Երևանի «Արարատ», (ավագ մարզիչ Ա.Ֆալյան), որի կազմում շարունակել մրցելույթները մինչև 1975 թվականը։ ԽՍՀՄ առաջնության բարձրագույն խմբում մասնակցել է 243 խաղի, խփել 56 գոլ, դարձել ԽՍՀՄ չեմպիոն, գավաթակիր, արծաթե մեդալակիր։ Թիմի անփոխարինելի ավագն էր։
1976 թվականին խաղացել է Մոսկվայի «Սպարտակում»։ Կարիերան ավարտել է ՖԻՄԱ և «Ղարաբաղ» թիմերում։
1971-1972 թվականներին խաղացել է ԽՍՀՄ հավաքականում։ 1972 թվականի Մյունխենի օլիմպիական խաղերի բրոնզե մեդալակիր։
Մարզել է Բեյրութի ՀՄԸՄ-ն, Հայաստանի Երիտասարդական հավաքականը, «Սպարտակ» և «Բանանց» ակումբները։
2005 թվականից «Բանանց» ակումբի փոխնախագահն է։
Ճարտարապետության և շինարարության Հայաստանի ազգային համալսարանի ֆիզիկական կուլտուրայի և սպորտի ամբիոնի վարիչ։
2009 թվականին ՀՀ Նախագահի հրամանագրով նշանակվել է ՀՀ Հանրային խորհրդի անդամ։


== Պարգևներ և կոչումներ ==
Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2011)։
«Հայրենիքին մատուցած ծառայությունների համար» 1-ին աստիճանի մեդալ (2013)։Վախճանվել է 2015 թվականի հոկտեմբերի 4-ին՝ ծանր և երկարատև հիվանդությունից հետո։


== Նվաճումներ ==


=== Որպես ֆուտբոլիստ ===
 Արարատ

ԽՍՀՄ չեմպիոն՝ 1973
ԽՍՀՄ գավաթակիր՝ 1973, 1975: ԽՍՀՄ օլիմպիական հավաքական

Օլիմպիական խաղերի բրոնզե մեդալակիր՝ 1972:


=== Որպես մարզիչ ===
 Ղարաբաղ

ԽՍՀՄ առաջնության երկրորդ խմբի բրոնզե մեդալակիր՝ 1978: Բանանց

ՀՀ առաջնության բարձրագույն խմբի բրոնզե մեդալակիր՝ 2001:
ՀՀ առաջնության բարձրագույն խմբի արծաթե մեդալակիր՝ 2003:
ՀՀ գավաթի եզրափակիչի մասնակից՝ 2003, 2004:
ՀՀ սուպերգավաթի եզրափակիչի մասնակից՝ 2005:


== Ծանոթագրություններ ==
Սիրիլ Դեսկուր

Սիրիլ Դեկսուր ( ֆր.՝ Cyril Descours, հուլիսի 15, 1983(1983-07-15), Ֆրանկֆուրտ, Դարմշտադտի վարչական շրջան, Հեսսեն, Գերմանիայի Ֆեդերատիվ Հանրապետություն), թատրոնի և կինոյի ֆրանսիացի դերասան։


== Կենսագրություն ==
Ծնվել է 1983 թվականի հուլիսի 15֊ին Գերմանիայի Մայնի Ֆրանկֆուրտ քաղաքում։ Փոքրուց սիրել է թատրոնը։ 1999 թվականից երեք տարի սովորել է Փարիզի «Cours Florent» մասնավոր դպրոցում, որտեղ երեխաները, սկսած յոթ տարեկանից, ուսանում են դերասանության վարպետություն։ Հանդիսանում է «Չկա Աստված» (ֆր․՝ Pas de Dieux) թատերական ընկերության անդամ։ Ունի գիտական աստիճան թարգմանության ոլորտում։
Նրա առաջին դերասանական աշխատանքը եղավ Ժան Ժիրոդուի «Տրոյական պատերազմ չի լինելու»(ֆր․՝ La guerre de Troie n’aura pas lieu) պիեսում և Ժերոմ Սալեի «Գոհաբանության օր» (ֆր.՝ Le Jour De Grace) կարճամետրաժ ֆիլմերը։ Հեռուստատեսությունում նրա առաջին աշխատանքը եղավ դերը «Արևածագի որդիները» (ֆր․՝ L'Enfant de l'aube) սերիալում, որը ցուցադրվեց TF1 հեռուստատեսությամբ, որի ունկնդիրների թիվը հասավ 10.1 միլիոնի։
Սիրիլ Դեսկուրը ունի սև գոտի կարատեում։ Զբաղվում է լողով,  անվաչմուշկներով, հետաքրքրված է սնոուբորդով և ձիասպորտով։ Սիրիլի մայրը գերմանացի է, հայրը՝ ֆրանսիացի։ Դերասանի մայրենի լեզուն գերմաներենն է, նա նաև ազատ խոսում է ֆրանսերեն և անգլերեն լեզուներով, կարող է հաղորդակցվել իտալերեն և իսպաներեն լեզուներով։
Էմմա Ուոթսոնի հետ նկարահանվել է «Trésor Midnight Rose» օծանելիքի գովազդում։


== Ֆիլմագրություն ==
2011-La ligne droite
2009-Une petite zone de turbulences
2009-Complices
2009-La reine et le cardinal
2008-Silence! On voudrait bien s'aimer
2008-Troubles Sens
2008-John Adams
2008-Sa raison d'être
2007-Rilke et Rodin, une rencontre
2007-L'affaire Christian Ranucci: Le combat d'une mère
2006-Vive la bombe!
2006-Französisch für Anfänger
2006-Paris, je t'aime
2005-Joseph
2005-Clara Sheller
2004-Les Montana
2004-L'enfant de l'aube
2001-Clément
2000-Le jour de grâce


== Ծանոթագրություններ ==


== Արտաքին հղումներ ==
Սիրիլ Դեկսուր (անգլ.) Internet Movie Database կայքում
Նեգարթայմ Իթլենայմ

Նեգարթայմ Իթլենայմ (ֆր.՝ Neugartheim-Ittlenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 395 մարդ, բնակչության խտությունը` 97.29 մարդ/կմ²։ Բնակավայրը զբաղեցնում է 4.06 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 17 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 498 աշխատունակ (15-64 տարեկան) բնակիչ, որոնցից ակտիվ էին 377-ը, իսկ ոչ ակտիվները` 121։ Ակտիվության ցուցանիշը կազմում է 75,7 %։ 377 աշխատունակ մարդկանցից աշխատել է 361 անձ (179 տղամարդ և 182 կին)։ Գործազուրկ են եղել 16 անձ (9 տղամարդ և 7 կին)։ 121 անաշխատունակներից 43-ը եղել են աշակերտներ կամ ուսանողներ, 65-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էմիլ Քրիշչյան

Էմիլ Մինասի Քրիշչյան (սեպտեմբերի 24, 1932(1932-09-24), Երևան, Հայկական ԽՍՀ, ԱԽՖՍՀ, ԽՍՀՄ), հայ բժիշկ։ Կիբեռնետիկայի բնագավառի մասնագետ։ Կենսաբանական գիտությունների դոկտոր (1986):


== Կենսագրություն ==
Էմիլ Քրիշչյանը ծնվել է 1932 թվականի սեպտեմբերի 24-ին, Երևանում։ 1956 թվականին ավարտել է Երևանի պոլիտեխնիկական ինստիտուտի էլեկտրատեխնիկայի ֆակուլտետը։ 1957-1972 թվականներին՝ ՀՀ ԳԱԱ Հաշվողական կենտրոնի էլեկտրոնային հաշվիչ մեքենայի շահագործման, 1972-2004 թվականներին՝ Սրտաբանության գիտահետազոտական ինստիտուտի բժշկական կիբեռնետիկայի լաբորատորիաների վարիչ, 1960-1999 թվականներին, միաժամանակ՝ ՀՀ ԳԱԱ ֆիզոլոգիայի ինստիտուտի վեգետատիվ նյարդային համակարգի լաբորատորիայի ճարտարագետ, 1995-1998 թվականներին դասախոսել է Երևանի պետական համալսարանում, 1999-2004 թվականներին Հայաստանի պետական ճարտարագիտական համալսարանում, 2005 թվականից աշխատում է Հայաստանի պետական ճարտարագիտական համալսարանի միկրոէլեկտրոնիկայի և կենսաբժշկական սարքերի ամբիոնում։
Աշխատանքները վերաբերում են համակարգչային տեխնոլոգիաների, էլեկտրոնային սարքավորումների և մաթեմատիկական մեթոդների մշակմանն ու ներդրմանը՝ տեխնիկայի,  կենսաբանության և բժշկության բնագավառներում։ Կատարել է կենսաբանական և բժշկական մի շարք խնդիրների ծրագրավորում։


== Ծանոթագրություններ ==
Չարլզ Կարապետյան

Չարլզ Կարապետյան (անգլ.՝ Charles Garabedian, 1923[…], Դետրոյթ, Միչիգան, ԱՄՆ - փետրվարի 11, 2016(2016-02-11), Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկահայ նկարիչ։ Նրա երևակայական կտավներում խտացված են հունական և չինական սիմվոլները։ Նրա ստեղծագործություններում բացահայտվում է անձի ներաշխարհը՝ արտահայտելով գեղանկարի և քանդակի փոխհարաբերությունը։


== Կենսագրություն ==
Չարլզ Կարապետյանը ծնվել է ԱՄՆ Միչիգան նահանգի Դեթրոյթ քաղաքում, հայ գաղթականների ընտանիքում, ովքեր ԱՄՆ են հասել մազապուրծ լինելով Մեծ եղեռնի ճիրաններից։ Կարապետյանի մայրը մահացել է, երբ նա երկու տարեկան է եղել, և հայրը, ենթարկվելով ավտովթարի, ի վիճալի չի եղել խնամելու երեք երեխաներին։ Մինչև տասը տարեկան Կարապետյանն ապրել է որբանոցում, այնուհետև հոր և զարմիկների հետ տեղափոխվել են Լոս Անջելես, Կալիֆոռնիա։
1942-1945 թթ. Կարապետյանը ծառայել է Միացյալ Նահանգների օդային զինուժում՝ որպես կադրային սերժանտ, և Երկրորդ համաշխարհային պատերազմի ժամանակ եղել է օդային։
1947-1948 թթ. GI Bil-ի հովանու ներքո Կարապետյանն սովորել է Սանտա Բարբարայի Կալիֆոռնիայի համալսարանի արվեստի բաժնում, այնուհետև պատմության բակալավրի աստիճանը ստացել է Լոս Անջելեսի Հարավային Կալիֆոռնիայի համալսարանում, մագիստրոսի աստիճան ստացել է 1961 թվականին։
Մեքսիկայում Կարապետյանը հետաքրքրվում է Խոսե Կլեմենտ Օրոնզկոյի և Դավիդ Ալֆարո Սիկերոսի որմնանկարներով։ Ցուցահանդեսների սկսում է մասնակցել 40 տարեկանում։ Առաջին անհատական ցուցահանդեսը կազմակերպվում է Արևմտյան Հոլիվուդի Ceeje պատկերասրահում։ Նրա հետահայաց առաջին կայացած աշխատանքը՝ «Չինացի պարոն Հայդը», 1975, մեծ դեղին, գեղեցիկ գլուխ է՝ նման լուսաշող արևի՝ պարուրված աբստրակտ շողերով և ներկի ամպանման բծերով։ Կարապետյանի ստեղծագործությունների թեմաներն են՝ պատերազմ, երաժշտություն, մարդու մարմին, մասնատում, հերոսություն, սեր, մահ, և այս ամենը պարուրված են մտերմությամբ և խորությամբ։
Անհատական ցուցահանդեսներ է ունեցել Նյու Յորքում, Սան Ֆրանցիսկոյում, Սանտա Բարբարայում, Սակրամենտոյում, Լոս Անջելեսում։
1959-1992 թթ. դասավանդել է ԱՄՆ մի շարք համալսարաններում։
Ստեղծագործություններից գտնվում են Վաշինգտոնի Արվեստի Քորքորան պատկերասրահում, Սանտա Մոնիկայի Eli Broad հիմնադրամում, Լոս Անջելեսի թանգարանում, Բեստոնի Մասաչուսեթսի տեխնոլոգիաների թանգարանում, Նյու Յորքի Մետրոպոլիտեն թանգարանում, Լոս Անջելեսի ժամանակակից արվեստի թանգարանում, Փալմ Սփրինգ արվեստի թանգարանում, Սան Դիեգոյի ժամանակակից արվետսի թանգարանում։


== Մրցանակներ ==
Արվեստի հիմնադրամի ազգային մրցանակ, 1977 թ.
John Simon Guggenheim-ի հիշատակի կրթաթոշակ, 1979 թ.
Painting Juror, Արվեստի ազգային հիմնադրամ, 1987 թ.
Արվեստի և գրականության ամերիկյան ակադեմիա, 2000 թ.


== Ծանոթագրություններ ==


== Արտաքին հղումներ ==
Charles Garabedian Archived 2015-02-14 at the Wayback Machine.
Oral history interview with Charles Garabedian, 2003 Aug. 21-22
Charles Garabedian Retrospective: Santa Barbara Museum of Art
A Letter to the Painter: Charles Garabedian at L.A. Louver Archived 2015-03-20 at the Wayback Machine.
Brian Calvin, Charles Garabedian, John McAllister, Zach Harris Exhibition, November 19 - January 21, 2012
Charles Garabedian
Շեշտ (այլ կիրառումներ)

Շեշտ, կարող է վերաբերել՝

Շեշտ - կետադրական նշան
Շեշտ - երգիծական ամսագիր
Շեշտ - երաժշտության մեջ առոգանության և դրա գրավոր համակարգերի կարևորագույն տարրերից մեկը կամ խազային նոտագրության առավել գործածական տարրերից մեկը
Սիչևկա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ Սիչևկա (այլ կիրառումներ)Սիչևկա (ռուս.՝ Сычевка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրոտերիա

Գրոտերիա (իտալերեն՝ Grotteria) քաղաք Իտալիայում՝ Կալաբրիա մարզի Ռեջիո Կալաբրիա գավառում, երկրի մայրաքաղաք Հռոմից մոտավորապես 510, Կատանձարոյից՝ 70, Ռեջո դի Կալաբրիա քաղաքից՝ 60 կիլոմետր հեռավորության վրա։ Սահմանակից է Ֆաբրիցիա, Գալատրո, Ջոյոզա Յոնիկա, Մամոլա, Մարինա դի Ջոյոզա Յոնիկա, Մարտոնե, Սան Ջովաննի դի Ջերաչե, Սիդեռնո համայնքներին։
Բնակչության թվաքանակը 2014 թվականի տվյալներով եղել է 3163, բնակչության խտությունը կազմում է 98 մարդ/կմ²։ Զբաղեցնում է 37 կմ² մակերես տարածք։ Փոստային ինդեքսն է՝ 89043։ Հեռախոսային կոդը՝ 0964։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Գրոտերիայի պաշտոնական կայքէջը (իտալերեն)
Ազոտ պարունակող օրգանական միացություններ

Ազոտ պարունակող օրգանական միացություններ, օրգանական միացությունների մի դաս, որի կազմի մեջ մտնում է նաև ազոտը։ Ազոտ պարունակող միացությունները լայն տարածվածություն ունեն օրգանական քիմիայում և կենսաքիմիայում։
Ազոտն ունի հինգ վալենտային էլեկտրոններ և առաջնային ամիններում եռավալենտ է, բացի այդ էլ ունի մեկ չզույգված էլեկտրոնային զույգ։ Այդ պատճառով հնարավոր է նոր կապի առաջացում ազոտի և ջրածնի ատոմների միջև, որը հանգեցնում է ամոնիումային աղերի առաջացմանը։ Բազմաթիվ ազոտ պարունակով միացություններ իրենց բնույթով հիմնային են, բայց հիմնայնության աստիճանը զգալիորեն կախված է նրանց տարածական կառուցվածքից։ Ամիդներում գտնվող ազոտի ատոմը հիմնային չէ, քանի որ տեղի է ունենում չզույգված էլեկտրոնային զույգի ապատեղայնացում կրկնակի կապի հետ, իսկ պիրոլում էլեկտրոնային զույգը հանդիսանում է արոմատիկ սեքստետի մաս։
Ածխածին-ածխածին քիմիական կապի նման հնարավոր է կրկնակի (իմիններ) և եռակի կապերի (նիտրիլներ) առաջացում։
CN քիմիական կապը բևեռացված է դեպի ազոտի ատոմը (C և N-ի էլեկտրաբացասականությունները համապատասխանաբար կազմում են 2.55 և 3.04), և այդ պատճառով մոլեկուլն ունի մեծ մոլեկուլային դիպոլային մոմենտ։


== Ազոտ պարունակող օրգանական միացություններ ==


== Ծանոթագրություններ ==
Ուզունօբա

Ուզունօբա, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Էդուարդ Խաղագորտյան

Էդուարդ Արամի Խագագորտյան (հուլիսի 15, 1930(1930-07-15), Թիֆլիս, ԱԽՖՍՀ, ԽՍՀՄ - հունվարի 3, 1983(1983-01-03), Մոսկվա, ԽՍՀՄ), հայ կոմպոզիտոր, ՌԽՖՍՀ արվեստի վաստակավոր գործիչ (1979)։


== Կենսագրություն ==
1955 թվականին ավարտել է Մոսկվայի կոնսերվատորիան, եղել է Արամ Խաչատրյանի ուսանողը։ 1965 թվականին ավարտել է Մոսկվայի կոնսերվատորիայի ասպիրատուրան։ 1971-1983 թվականներին եղել է ԽՍՀՄ Կոմպոզիտորների միության Մոսկվայի վարչության փոխնախագահը, 1972-1983 թվականներին՝ «Սովեստսկի կոմպոզիտոր» հրատարակչության գլխավոր խմբագրի տեղակալը։


== Ընտանիք ==
Հայրը՝ Արամ Խաղագորտյան
Մայրը՝ Արֆենյա Էյրամջյան


== Ստեղծագործություններ ==

Օպերաներ

«Շունն ու կատուն» (1958)
«Ականջներով գլխարկը» (1976)Բալետներ

«Սոխակն ու վարդը» (1956)
«Սոնա» (1957)Երաժշտական ներկայացումներ

«Կարինե» (1980)Սիմֆոնիաներ

№ 1, № 2, № 3, № 4, № 5, № 6Մեծ սիմֆոնիկ նվագախմբի համար (1962-1980)
Օրատորիա։

Լենինն ու Ալին (1958)
Աշխատանքային հիմն (1975)Սիմֆոնիկ պոեմներ


=== Համերգներ ===
Տոնական նախերգանք (1970)
10 պիես փողային նվագախմբի համար (1971)
Հանդիսավոր ձոն (1980)
Պարային սյուիտ (1980)
Երեք լարային քառյակ (1949-78)
Դաշնամուրային հնգյակ (1960)
9 պիես փոքր նվագախմբի համար (1980)


=== Ստեղծագործություններ սոլո գործիքների համար ===
Դաշնամուր
Թավջութակ
Ֆլեյտա


== Գրականություն ==
Хагагортян Э. А., Статьи, воспоминания. М., 1987


== Ծանոթագրություններ ==


== Արտաքին հղումներ ==
Эдуард Арамович Хагагортян на сайте Московской консерватории
Эдуард Арамович Хагагортян в Энциклопедии кино
Արկադի Սախնին

Արկադի (Արոն) Յակովլևիչ Սախնին (ռուս.՝ Аркадий Яковлевич Сахнин, հոկտեմբերի 5, 1910(1910-10-05), Լուգանսկ, Եկատերինոսլավի նահանգ, Ռուսական կայսրություն - փետրվարի 2, 1999(1999-02-02), Մոսկվա, Ռուսաստան), խորհրդային և ռուս արձակագիր, հրապարակախոս, ակնարկագիր։


== Կենսագրություն ==
Արկադի Սախնինը ծնվել է 1910 թվականի հոկտեմբերի 5-ին Լուգանսկում, գրաշարի ընտանիքում։ Աշխատել է որպես «Гудок» թերթի թղթակից։
1936 թվականին ավարտել է Մոսկվայի Արտաքին առևտրի ինստիտուտը։ Աշխատել է որպես Ռուսաստանի ինֆորմացիոն հեռախոսային գործակալությունում (ТАСС), եղել Արտասահմանի հետ մշակութային կապի համամիութենական ընկերության տպագրության բաժնի պետ։ 1939 թվականից անդամակցել է Կոմունիստական կուսակցությանը։
Մասնակցել է Հայրենական մեծ պատերազմին 1942 թվականի նոյեմբերից՝ զբաղեցնելով ռազմական թղթակցի պաշտոն Արևմտյան ռազմաճակատում։ Առաջին պատմվածքները հրատարակվել են 1943 թվականին ռազմաճակատային թերթում։ Ծանր վիրավորվել է։ Ապա աշխատել է որպես Ճեղքման 3-րդ գվարդիական հրետանային դիվիզիայի «Во имя Родины» թերթի պատասխանատու խմբագիր։ Մասնակցել է Արևմտյան և 3-րդ Բելառուսական ռազմաճակատներում։ Մասնակցել է Սմոլենսկ-Ռոսլավլի, Վիտեբսկ-Օրշայի, Մինսկի, Վիլնյուսի, Կաունասի, Ինստերբուրգ-Քյոնիգսբերգի, Քյոնիգսբերգի և Զեմլանդյան գործողություններին։
Մասնակցել է Ճապոնիայի դեմ պատերազմին որպես Ճեղքման 3-րդ գվարդիական հրետանային դիվիզիայի «Во имя Родины» թերթի պատասխանատու խմբագիր։ Կռվել է Անդրբայկալյան ռազմաճակատում։ Զորացրվել է մայորի կոչումով։
Աշխատել է որպես «Правда», «Известия», «Комсомольская правда» թերթերի հատուկ թղթակից։ Առաջին վեպը՝ «Ամպեր արշալույսին» (ռուս.՝ «Тучи на рассвете»), տպագրվել է 1954 թվականին։ Հետագա տարիներին տպագրել է վիպակներ ու ակնարկների գրքեր։
Ենթադրվում է, որ Արկադի Սախնինն է եղել Լեոնիդ Բրեժնևի «Փոքր երկիր» (ռուս.՝ «Малая Земля») եռագրության առաջին մասի հեղինակը։

Արկադի Սախնինը մահացել է 1999 թվականի փետրվարի 2-ին Մոսկվայում։ Թաղվել է Պերեդելկինոյի գերեզմանատանը։


== Պարգևներ ==
Հոկտեմբերյան հեղափոխության շքանշան (4 հոկտեմբերի, 1980)
Հայրենական պատերազմի I աստիճանի շքանշան (11 մարտի, 1985)
Հայրենական պատերազմի II աստիճանի շքանշան (26 հունիսի, 1944)
Աշխատանքային կարմիր դրոշի շքանշան (16 նոյեմբերի, 1984)
Կարմիր աստղի շքանշան (14 մայիսի, 1945)
«Պատվո նշան» շքանշան (06 հոկտեմբերի, 1970)
մեդալներ
Ն. Օստրովսկու անվան մրցանակ (1984)
Ալեքսեյ Տոլստոյի անվան մրցանակ (1982)


== Ստեղծագործություններ ==


== Ծանոթագրություններ ==


== Գրականություն ==
Московская энциклопедия. Том 1։ Лица Москвы. Книга 4։ Р-Т. — М.։ ОАО «Московские учебники», 2012


== Արտաքին հղումներ ==
Արկադի Սախնին
Պյուժե Տենիե

Պյուժե Տենիե (ֆր.՝ Puget-Théniers), համայնք Ֆրանսիայի հարավ-արևելքում՝ Պրովանս Ալպեր Լազուր ափ շրջանի ծովափնյա Ալպեր դեպարտամենտի Գրաս շրջանի Վանս կանտոնում։ Մինչև 2015 թվականի մարտը համայնքը վարչականորեն ընդգրկված էր Կուրսեգուլ լուծարված կանտոնի կազմում (Գրաս շրջան)։
Կոմունայի տարածքը կազմում է 9.76 կմ², 2006 թվականին բնակչությունը կազմել է 1836 մարդ աճի միտումով, 2012 թվականին՝ 1840 մարդ, բնակչության խտությունը՝ 188.5 մարդ/կմ²։


== Բնակչություն ==
Համայնքի բնակչությունը 2011 թվականին կազմել է 1820 մարդ, 2012 թվականին՝ 1840 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 1059 բնակիչներից 736-ը եղել են տնտեսապես ակտիվ, 323-ը՝ ոչ ակտիվ (ակտիվության գործակիցը կազմել է 69.5 %, 1999 թվականին եղել է 69.6 %: Աշխատունակ տարիքի 736 ակտիվ բնակիչներից աշխատում էին 675-ը (351 տղամարդ և 324 կին), 61 հաշվառված էին որպես գործազուրկ (31 տղամարդ և 30 կին)։ Աշխատունակ տարիքի 76 ոչ ակտիվ բնակիչներից 116-ը եղել են աշակերտներ կամ ուսանողներ, 76-ը՝ թոշակառուներ, իսկ 131-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 712 հարկատու տնային տնտեսություններ, որտեղ ապրում էր 1654 մարդ։ 16 հարկատուին բաժին ընկնող շահույթը կազմել է 725 եվրո։


== Ծանոթագրություններ ==


== Արտաքին հղումներ ==
Պյուժե Տենիե կոմունայի քաղաքապետարանի պաշտոնական կայք (ֆր.)
Սոժ (գյուղ, Սմոլենսկի շրջան)

Անվան այլ կիրառումների համար տե՛ս՝ Սոժ (այլ կիրառումներ)Սոժ (ռուս.՝ Сож), գյուղ Ռուսաստանի Սմոլենսկի մարզի Սմոլենսկի շրջանի կազմում։ Մտնում է Տալաշկինո գյուղական բնակավայրի կազմի մեջ։
Բնակչությունը 2007 թվականին գրանցված տվյալներով կազմել է 59 մարդ։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին գյուղը գրավել են նացիստական զորքերը, ազատագրվել է 1943 թվականի սեպտեմբերին։ 1,5 վերստ հարավ-արևմուտք գտնվել է ամայի Շանինո գյուղը։ 


== Աշխարհագրություն ==
Գտնվում է շրջանի արևմտյան մասում՝ Սմոլենսկից 7 կմ հարավ, Սոժ գետի ափին։


== Տրանսպորտ ==
Գյուղից 5 կմ դեպի արևմուտք անցնում է A141 Օրյոլ-Վիտեբսկ մայրուղին։ Գյուղից 11 կմ հյուսիս-արևելք է գտնվում Տիչինինոյի երկաթուղային կայարանը՝ Սմոլենսկ-Ռոսլավլ գծի վրա։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանսկոե-1

Պանսկոե-1 (ռուս.՝ Панское-1), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասպուր Մելիքսեթյան

Վասպուր Մելիքսեթյան (փետրվարի 22, 1912(1912-02-22), Գերխանա - նոյեմբերի 10, 1977(1977-11-10), Երևան, Հայկական ԽՍՀ, ԽՍՀՄ), հայ պատմաբան։ ՀԽՍՀ մշակույթի վաստակավոր գործիչ (1967)։


== Կենսագրություն ==
Վասպուր Մելիքսեթյանը ծնվել է 1912 թվականին Կարսի մարզի Գերխանա գյուղում։ Պաշտոնավարել է Հայաստանի պետական պատմության թանգարանում, եղել բաժնի վարիչ, գիտական քարտուղար։ Դասավանդել է Լենինականի մանկավարժական ինստիտուտում։


== Աշխատություններ ==
«Զեյթունի 1862 թվականի ապստամբությունը» (1950 թ.)
«Ուրվագծեր Սովետական Հայաստանի պատմության» (1958 թ.)
«Զեյթունի 1862 թվականի դյուցազնամարտը» (1962 թ.)


== Տես նաև ==
Վ. (ծածկանուն)


== Ծանոթագրություններ ==


== Աղբյուրներ ==
Ստեփանյան Գ. Կենսագրական բառարան, 1990 թ.
«Koha online catalog › Entry»։ haygirk.nla.am։ Վերցված է 2018-02-22
Ջոան Կարլայլ (նկարչուհի)

Ջոան Կարլայլ կամ Կարել կամ Կարիել (անգլ.՝ Joan Carlile, 1606, Լոնդոն, Անգլիայի թագավորություն - 1679, Լոնդոն, Անգլիայի թագավորություն, անգլիացի դիմանկարչուհի և առաջին բրիտանուհին, որը մասնագիտորեն զբաղվել է նկարչությամբ)։ Նրանից առաջ Բրիտանիայում աշխատած պրոֆեսիոնալ հայտնի նկարչուհիները ծնվել են Եվրոպայի այլ մասերում։


== Կենսագրություն ==

Ջոան Կարլայլը՝ ծնյալ Ջոան Պալմեր, Լոնդոնի թագավորական զբոսայգիների պաշտոնյա Վիլյամ Պալմերի դուստրն էր։ Նա կրկնօրինակում էր իտալացի նկարիչների աշխատանքներն ու դրանք վերարտադրում մանրանկարների տեսքով։
1626 թվականի հուլիսին ամուսնացել է պոետ ու դրամատուրգ Լոդովիկ Կարելի կամ Կարլայլի հետ, որը որպես Ռիչմոնդ զբոսայգու անտառապահի օգնական, բնակարան ուներ Պիտերշեմ Լոջում։ 1654 թվականին զույգը տեղափոխվել է Լոնդոնի Կովենտ գարդեն թաղամասը, սակայն երկու տարի անց վերադարձել Պիտերշեմ, երբ Ստյուարտների վերականգնումից հետո Լոդովիկին կարգել էին «Պիտերշեմի տան ու զբոսայգու պահապան»։ Լոնդոն են վերադարձել 1665 թվականին։
Լոդովիկը մահացել է 1675 թվականին ու հուղարկավորվել Պետերշեմի ծխական եկեղեցու բակում։ Ջոանը, որն այն ժամանակ բնակվում էր Սենտ-Մարտին-ին-դը-Ֆիլդզ ծխական համայնքում, վախճանվել է 1679 թվականին ու փետրվարի 27-ին հուղարկավորվել ամուսնու կողքին։
Ունեցել են երկու զավակ՝ Ջեյմսը (ամուսնացել է Էլենի հետ և ունեցել երկու որդի) և Պենելոպեն (ամուսնացել է իրավաբան Ջոն Ֆիշերի հետ)։


== Ստեղծագործություններ ==
Կարլայլի «Լեդի Դորոթի Բրաունի և սըր Թոմաս Բրաունի դիմանկարը» աշխատանքը գտնվում է Լոնդոնի Դիմանկարների ազգային պատկերասրահում։ Այնտեղ գտնվող «Սըր Թոմաս Բրաուն» դիմանկարը նույնպես վերագրվում է նկարչուհուն։
2016 թվականին Թեյթ պատկերասրահը ձեռք է բերել 1650-1655 թվականներին արված «Անհայտ կնոջ դիմանկար»-ը։
Մոտավորապես 1648 թվականին արված «Էլիզաբեթ Մյուրեյ, Դայսանտի կոմսուհի» կտավը, որտեղ տիկինը պատկերված է իր ամուսնու և քրոջ հետ, վերագրվել է Կարլայլին ու գտնվում է Ազգային հիմնադրամում։ Կոմսուհու ևս մեկ դիմանկար գտնվում է Թիրլեսթեյն ամրոցում։
«Կարլայլ ընտանիքը սըր Ջասթին Իշեմի հետ Ռիչմոնդ զբոսայգում» կտավը պահվում է Նորթհեմփթոնշիրի Լամպորտ գյուղում գտնվող Լամպորտ Հոլ դղյակում։ «Եղջերուի որս», «Եղջերուի որսը» կամ «Եղջերուի որս Ռիչմոնդ զբոսայգում» անուններով հայտնի այս նկարը ցուցադրվել է Թեյթ բրիտանական պատկերասրահում 1972 թվականին։
Ողջ հասակով, սպիտակ հանդերձներով ու մանուշակագույն թիկնոցով մի կնոջ դիմանկար, որը ենթադրաբար լեդի Էնն Վենտվորթն է, գտնվում է մասնավոր հավաքածուում։
Կարլայլին վերագրված դիմանկարի մի մանրանկար, որը կոչվում էր «Լանջազգեստին կրծքազարդով սպիտակազգեստ կինը», 2005 թվականին աճուրդի է հանվել Սոթբիսի կողմից Լոնդոնում։


== Տես նաև ==
Մերի Բիլ


== Ծանոթագրություններ ==
Վիլհելմ Լորենց

Վիլհելմ Լորենց (գերմ.՝ Karl Wilhelm Lorenz, 1886, Կարլսրուե, Գերմանական կայսրություն - 1918, Մանհայմ, Գերմանական կայսրություն), գերմանացի մաթեմատիկոս և աստղագետ, աշխատել է Հայդելբերգ-Կյոնիգշտուլի աստղադիտարանում։
Կառլսռուեյի միջնակարգ դպրոցը ավարտելուց հետո, սովորել է աստղագիտություն և մաթեմատիկա Հայդելբերգի համալսարանում։ 1908-ից 1910 թվականներից աշխատել է Հայդելբերգ-Կյոնիգշտուլի աստղադիտարանում որպես օգնական։ 1911 թվականին ստացել է իր դոկտորական կոչումը, և հետագայում աշխատել է բարձրագույն կրթական ոլորտում։ Աստղադիտարանում աշխատելու ընթացքում հայտնաբերել է չորս աստերոիդ։
Ամուսնությունից հետո պարզվել է, որ Լորենցը ունի սրտի հիվանդություն, որից հետո 1918 թվականին նա մահացել է թոքերի բորբոքումից Մանհեյմում։


== Ծանոթագրություններ ==


== Արտաքին հղումներ ==
W. Lorenz: Photographische Positionsbestimmungen von 178 Nebelflecken. Veröffentlichungen der Großherzoglichen Sternwarte zu Heidelberg, Bd. 6, Nr. 4, S. 19-54 (1913). (գերմ.)
Anzeige des Todes von Karl Wilhelm Lorenz (անգլ.)
Նովիկովկա (Կույբիշևի շրջան)

Նովի կովկա (ռուս.՝ Новиковка), գյուղ Ռուսաստանի Դաշնության Ռոստովի մարզի Կույբիշևի շրջանում։ Մտնում է Լիսոգորսկի գյուղական համայնքի կազմի մեջ։
Պատարա Սմադա

Պատարա Սմադա (վրաց.՝ პატარა სმადა), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1200 մետր բարձրության վրա։ Շրջկենտրոն Ադիգենից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 259 մարդ։


== Ծանոթագրություններ ==
(1921) Պալա

(1921) Պալա (անգլ.՝ Pala), աստերոիդ աստերոիդների գոտու արտաքին մասում։ Հայտնաբերվել է 1973 թվականի սեպտեմբերի 20-ին Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,287517 ա. մ., առավելագույնը մոտենում է 1,9968 ա. մ. հեռավորության վրա և հեռանում 4,5782 ա. մ.։ Արեգակի շուրջ մեկ ամբողջական պտույտ է կատարում 2177,21 երկրային օրվա ընթացքում, իր ուղեծրով շարժվելով միջինում 0,165349 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,25° անկյուն։
Պալա աստերոիդը պատկանում է Գրիքուայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,1 - 3,27 ա. մ. միջակայքում ընկած մեծ կիսաառանցքներով, և ոչ քիչ քան 0,35 էքսցենտրիսիտետ։ Այս ընտանիքի աստերոիդները ունեն են Յուպիտերի հետ 2:1 ուղեծրային ռեզոնանս։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1921) Պալա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (197601-197700)

Աստերոիդների ցանկ (197501-197600)  • Աստերոիդների ցանկ  • Աստերոիդների ցանկ (197701-197800)
 Աստերոիդների ցանկ (197501-197600)  • Աստերոիդների ցանկ  • Աստերոիդների ցանկ (197701-197800)
Վան Արյան

Վան Արյան (Վիլյամ Պողոսյան, հունիսի 29, 1949(1949-06-29), Ձորագյուղ, Կիրովականի շրջան, Հայկական ԽՍՀ, ԽՍՀՄ), հայ արձակագիր, բանաստեղծ, թարգմանիչ։ Հայաստանի գրողների միության անդամ (1991)։


== Կենսագրություն ==
Վան Արյանը ծնվել է 1949 թվականին Լոռու Ձորագյուղ գյուղում։ Սովորել է Կիրովականի մանկավարժական ինստիտուտի ֆիզիկամաթեմատիկական ֆակուլտետում։ Տարբեր պարբերականներում եղել է գրական աշխատող և ֆոտոլրագրող։ Արյանի հեղինակած մանկական պիեսները բեմադրվել են հանրապետական թատրոններում։ Թարգմանել և տպագրության է պատրաստել մինչկոլոմբոսյան շրջանի լատինաամերիկյան ժողովուրդների պոեզիայի ընտրանին։ Արյանի պատմվածքները լույս են տեսել ռուսերեն, ուկրաիներեն, ռումիներեն, բուլղարերեն։ Եղել է «Հայֆիլմ» կինոստուդիայի կինոռեժիսոր և սցենարիստ, նկարահանել է կարճամետրաժ ֆիլմեր։ 1994 թվականին հիմնադրել է «Վան Արյան» հրատարակչական-տպագրական մասնավոր համալիրը։


== Երկեր ==
Ընդամենը, Երևան, 2010 թ.։
Անտեսանելի շղթա, Երևան, 2009 թ.։
Ոչ միայն փոքրերի համար, Երևան, 2008 թ.։
Քո միակ անունը (պատմվածքներ), Երևան, 1988 թ.։


== Պարգևներ ==
ՀԳՄ «Գրական վաստակի համար» մեդալ, 2009 թ.


== Ծանոթագրություններ ==


== Արտաքին հղումներ ==
Տեսարան բարձունքից, Վան Արյան(չաշխատող հղում)
Գրողն ու իր իրականությունը. Վան Արյան
Fortune Global 500

Fortune Global 500, համաշխարհային 500 խոշորագույն ընկերությունների վարկանիշային ցուցակ, որը կազմված է ընկերության տարեկան եկամուտի վրա։ Ցուցակը ամեն տարի կազմում և հրապարակվում է Fortune ամսագիրը։


== 2013 թվականի ցուցակ ==
Ստորև ներկայացված է 2013 թվականի հուլիսին հրապարակված ընկերությունների թոփ 10-յակը։ Ընկերություններում ֆինանսական տարին ավարտվել է 2013 թվականի մարտի 31-ին։

† Fortune-ը նախկինում նշում էր Shell-ը որպես հոլանդական ընկերություն, բայց 2013 թ. ցուցակում այն նշված է որպես բրիտանական-հոլադնական ընկերություն։


== Ծանոթագրություններ ==
Սան Ռոման դե Օրնիխա

Սան Ռոման դե Օրնիխա (իսպ.՝ San Román de Hornija), մունիցիպալիտետ Իսպանիայում, Վալյադոլիդի պրովինցիայում, Կաստիլիա և Լեոն ինքնավար մարզի կազմում։ Մունիցիպալիտետը գտնվում է Տերրա-դել-Վինո կոմարկում։ Տարածքը կազմում է 41,62 կմ²։ Բնակչությունը՝ 386 մարդ (2010)։ Պրովինցիայից ադմինիստրատիվ կենտրոն 56 կմ է։
Կալչի

Կալչի  (իտալերեն՝ Calci), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 6271 մարդ (ըստ 2008 թվականի տվյալների)։ Բնակչության միջին խտությունը՝ 249 մարդ/կմ²։ Զբաղեցնում է 21 կմ² տարածք։ Փոստային ինդեքս՝ 56011։ Հեռախոսային կոդը՝ 050։
Բնակավայրի հովանավորն է սուրբ Երմոլայը։


== Ժողովարդագրություն ==
Բնակչության աճը։


== Կոմունային վարչակազմ ==
Հեռախոսահամար։ 050 939523
Էլեկտրոնային հասցե։ segreteria@comune.calci.pi.it
Գլխավոր կայք։ http://www.comune.calci.pi.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հունգարիայի դրամահատարան

Հունգարիայի դրամահատարան (հունգ.՝ Magyar Pénzverő Zrt.), մետաղադրամներ և մեդալներ պատրաստող հունգարական ձեռնարկություն։
Հունգարական մետաղադրամների հատումը սկսվել է Իշտվան I Սուրբ թագավորի օրոք (1001-1038)։ Տարբեր ժամանակաշրջաններում մետաղադրամները հատվել են տարբեր քաղաքներում գտնվող մի քանի դրամահատարանների կողմից։ 19-րդ դարի վերջերին Հունգարիայի միակ դրամահատարանը գտնվում էր Կյորմյոցբանյեում (այժմ` Կրեմնիցա Սլովակիայում)։ Ավստրոհունգարիայի փլուզումից հետո դրամահատարանի սարքավորումները և հումքի պաշարները տեղափոխվեցին Բուդապեշտ, որտեղ 1920 թվականին սկսվեց մետաղադրամների հատումը։ 1920-1922 թվականների առաջին 10 և 20 ֆիլեր մետաղադրամները հատվեցին 1914 թվականի ավստրոհունգարական մետաղադրամների նմուշի տիպով։ Մետաղադրամների արտաքին տեսքը և բնութագրերը, այդ թվում նաև Կրեմնիցայի դրամահատարանի տարբերանշանը` KB, չփոխվեցին։ Այնուհետև, հունգարական կրոնի արժեզրկման հետ կապված, մետաղադրամների հատումը դադարեցվեց։
Պաշտոնապես դրամահատարանը ստեղծվել է 1925 թվականին, ստանալով «Հունգարիայի թագավորական պետական դրամահատարան անունը»։ 1926 թվականին դրամահատարանն սկսեց պենգյո մետաղադրամների հատումը։ 1945 թվականին, գերարժեզրկման հետ կապված, մետաղադրամների հատումը դադարեցվել էր և վերականգնվել 1946 թվականին, երբ սկսվեց ֆորինտ մետաղադրամների հատումը։ 1949 թվականին դրամահատարանը վերանվանվեց «պետական դրամահատարան» ազգային ձեռնարկության։
1992 թվականին դրամահատարանը վերակազմավորվեց Հունգարիայի դրամահատարան սահմանափակ պատասխանատվությամբ ընկերության։ Սկզբնապես բանկին էր պատկանում բաժնեմասերի վերահսկիչ փաթեթէը, իսկ 1998 թվականից բանկը հանդիսանում է դրամահատարանի միակ սեփականատերը։


== Ծանոթագրություններ ==


== Գրականություն ==
Rádóczy G. A legújabb kori magyar pénzek (1892-1981). — Budapest: Corvina, 1984. — 216 с. — ISBN 963-13-1528-2


== Արտաքին հղումներ ==
History Archived 2017-05-23 at the Wayback Machine., сайт монетного двора(անգլերեն)
Венгерский монетный двор, Планета монет
Банки и монетные дворы ЕС, Информационный каталог евро
Ագուս

Ագուստին Գարսիա Ինիգես (առավել հայտնի է Ագուս անունով, իսպ.՝ Agustín García Íñiguez, մայիսի 3, 1985(1985-05-03)[…], Bonete, Ալբասետե, Կաստիլիա-Լա Մանչա, Իսպանիա), իսպանացի ֆուտբոլիստ, խաղում է դանիական «Էսբյերգ» ֆուտբոլային ակումբում որպես կենտրոնական պաշտպան։


== Ակումբային կարիերա ==
Ագուստին Գարսիա Ինիգեսը հանդիսանում է «Ալբաստե» ֆուտբոլային ակումբի սան։ Հանդես է եկել ակումբի երիտասարդական և փոխարինող կազմերում։ 2004/2005 մրցաշրջանում Ագուստին Գարսիան Պրիմերայում երիտասարդական թիմի կազմով խաղացել է յոթ խաղ։ 2005 թվականի ամռանը Ագուստին Գարսիան տեղափոխվել է «Ռեալ Մադրիդ Կաստիլիա» ֆուտբոլային ակումբ, որի կազմում անցկացրել է երեք մրցաշրջան՝ Սեգունդայում և Սեգունդա B-ում խաղալով 91  խաղ և խփելով երեք գնդակ։ 2007/2008 մրցաշրջանում Ագուստին Գարսիան վարձավճարով խաղացել է «Սելտա» ֆուտբոլային ակումբի կազմում։
2009 թվականին Ագուստին Գարսիան տեղափոխվել է «Կորդովա»։ Այս թիմում երկու մրցաշրջանում խաղացել է Սեգունդայում 56 խաղ և խփել երեք գնդակ։ 2011 թվականի ամռանը նա տեղափոխվել է մադրիդյան «Ալկորկոն», որի հետ կնքել է երկու տարվա պայմանագիր։ Այս ակումբում նա եղել է առաջատարներից մեկը և մեկնարկային կազմում մրցաշրջանի ընթացքում խաղացել է 40 խաղ և խփել երեք գնդակ։
2012 թվականի ամռանը Ագուստին Գարսիան չորսամյա պայմանագիր է կնքել թուրքական «Օրդուսպոր» ֆուտբոլային ակումբի հետ, որի կազմում մասնակցել է թուրքական սուպերլիգային։ Ակումբը, որը մարզում էր Հեկտոր Կուպերը, մրցաշրջանը հաջող մեկնարկեց և յոթ մրցափուլերից հետո հաշվարկային աղյուսակում զբաղեցրեց երկրորդ հորիզոնականը, սակայն հետագայում տեղի ունեցավ անկում, որը հանգեցրեց սուպերլիգայից թիմի դուրս մնալուն։ Մրցաշրջանի ավարտին Ագուստին Գարսիան, ով հանդիսանում էր «Օրդուսպոր» ֆուտբոլային ակումբի հիմնական կենտրոնական պաշտպանը, հեռացավ թիմից։
2013 թվականի հուլիսին Ագուստին Գարսիան ազատ խաղացողի կարգավիճակով եռամյա պայմանագիր է կնքում իսպանական «Մալյորկա» ֆուտբոլային ակումբի հետ։ 2015 թվականի ամռանը նա «Մալյորկայի» ղեկավարության հետ պայմանավորվում է ժամանակից շուտ պայմանագիրն ավարտելու մասին և ազատ խաղացողի կարգավիճակով եռամյա պայմանագիր կնքում «Ալբասետե» ֆուտբոլային ակումբի հետ։
2016 թվականի հունվարի 27-ին Ագուստին Գարսիան պայմանագիր է կնքում MLS-ի առաջնության «Հյուսթոն Դինամո» ֆուտբոլային ակումբի հետ։
2017 թվականի հուլիսի 10-ին Ագուստին Գարսիան ազատ խաղացողի կարգավիճակով պայմանագիր է կնքում դանիական «Էսբյերգ» ֆուտբոլային ակումբի հետ, որը հանդես է գալիս Դանիայի բարձրագույն խմբի առաջնությունում։ Պայմանագիրը նախատեսված է երկու տարի ժամանակահատվածի համար։


== Կարիերան հավաքականում ==
Ագուստին Գարսիան մեկ խաղ է անցկացրել Իսպանիայի մինչև 20 տարեկանների հավաքականի կազմում, որը տեղի է ունեցել 2005 թվականին աշխարհի երիտասարդական թիմերի առաջնության ժամանակ ընդդեմ Հոնդուրասի երիտասարդական հավաքականի։ Այդ խաղն ավարտվել է 3:0 հաշվով։


== Ծանոթագրություններ ==


== Արտաքին հղումներ ==
Ագուս պրոֆիլը BDFutbol կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Профиль сайте Voeboalzone.nl Կաղապար:Nl icon
Նիկոլսկայա (այլ կիրառումներ)

Նիկոլսկայա, կարող է վերաբերել՝

Նիկոլսկայա - գետ Ռուսաստանում, Ուֆտյուգայի վտակը
Նիկոլսկայա - գետ Ռուսաստանում, Տոմի վտակը
Նիկոլսկայա - գետ Ռուսաստանում, թափվում է Նիկոլսկայա ծովախորշ
Նիկոլսկայա - սլոբոդա Ռուսաստանի Դաշնության Ռոստովի մարզի Միլլերովսկի շրջանում
Զալիման (գյուղ, Բալակլեյայի շրջան)

Զալիման (ուկրաիներեն՝ Залиман), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1671 թվականին։
Չճշտված տվյալներով Զալիման գյուղում բնակվում էր 879 մարդ։ Բնակավայրը զբաղեցնում է 2695 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուվրուա ան Սանտեր

Ռուվրուա ան Սանտեր (ֆր.՝ Rouvroy-en-Santerre), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 212 մարդ, բնակչության խտությունը` 28.84 մարդ/կմ²։ Բնակավայրը զբաղեցնում է 7.35 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 33 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 128 աշխատունակ (15-64 տարեկան)  բնակիչ, որոնցից ակտիվ էին 80-ը, իսկ ոչ ակտիվները` 48։ Ակտիվության ցուցանիշը կազմում է 62,5 %։ 80 աշխատունակ մարդկանցից աշխատել է 71 անձ (42 տղամարդ և 29 կին)։ Գործազուրկ են եղել 9 անձ (4 տղամարդ և 5 կին)։ 48 անաշխատունակներից 11-ը եղել են աշակերտներ կամ ուսանողներ, 17-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆորսթի Գրուբ

Ֆորսթի Գրուբ (գերմ.՝ Grub am Forst) կոմունա Գերմանիայում՝ Բավարիա քաղաքում։ Մտնում է Կոբուրգ (շրջան) կազմի մեջ՝ Վերին Ֆրանկոնիայում։ Բնակչությունը ըստ 2011 թվականի տվյալների կազմում է 3010 մարդ։ Զբաղեցնում է 11,97 կմ² տարածք։ Փոստային ինդեքս՝ 96271։ Հեռախոսային կոդը +49 9560։


== Ծանոթագրություններ ==
Ռանդերզաքեր

Ռանդերզաքեր  (գերմ.՝ Randersacker), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 3400 մարդ (ըստ 2010 թվականի դեկտեմբերի 31-ի)։ Տարածքը կազմում է 16,20 կմ²։ Պաշտոնական կոդ՝ 09 6 79 175։


== Ծանոթագրություններ ==


== Արտաքին հղումներ ==
Պաշտոնական էջ
Կագարլիկ (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ԿագարլիկԿագարլիկ (ուկրաիներեն՝ Кагарлик), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Կագարլիկ գյուղում բնակվում էր 37 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիումին

Կիմ Մին Սոկ (հանգըլ՝ 김민석, հանջա՝ 金珉錫, մարտի 26, 1990(1990-03-26), Սեուլ, Հարավային Կորեա, առավել հայտնի բեմական Սիումին ― կորեերեն։ 시우민, չինարեն։ 秀敏 անվամբ), հարավկորեական EXO բոյզբենդի անդամ։


== Կենսագրություն ==
Ծնվել է 1990 թվականին մարտի 26-ին Հարավային Կորեայի Գյոնգի նահանգում։
2008 թվականին 18 տարեկանում, զբաղեցնելով S.M. Everysing մրցույթում երկրորդ տեղը, ներառվեց S.M. Entertainment- ում։ Սիումինը ներկայացվեց որպես EXO-ի 7-րդ մասնակից 2012 թվականի հունվարի 26-ին : Նա զբաղվում էր նաև թեկվոնդոյով և քենդոյով։ Նա նկարահանվել է Գոն երաժշտական տեսահոլովակում, Քին Յու Ջանգ դերասանուհու հետ միասին։


== Ծանոթագրություններ ==
Սաշա Գալստյան

Վիքիպեդիայում կան հոդվածներ  Գալստյան ազգանունով այլ մարդկանց մասին:Սաշա Վաչագանի Գալստյան (օգոստոսի 12, 1996, Արմավիր - ապրիլի 2, 2016, Ջրական), Հայաստանի զինված ուժերի զինծառայող, կոչումով սերժանտ։


== Կենսագրություն ==


=== Կյանք և ուսում ===
Ծնվել է 1996 թվականի օգոստոսի 12-ին Արմավիրի մարզի Արմավիր քաղաքում՝ Սոֆի և Վաչագան Գալստյանների ընտանիքում։
2003 թվականին սովորել է Մեծամոր քաղաքի թիվ 2 միջնակարգ դպրոցում, այնուհետև 2004 թվականին տեղափոխվել է նույն քաղաքի Նարեկացու անվան թիվ 1 միջնակարգ դպրոցը, որն ավարտել է 2012 թվականին։
2012 թվականին ընդունվել և գերազանցության վկայականով 2014 թվականին ավարտել է Արմավիրի պետական բժշկական քոլեջը, ձեռք բերելով ատամնատեխնիկի մասնագիտություն։
2014 թվականին ընդունվել է Երևանի Հայ Բուսակ բժշկական համալսարանի 3-րդ կուրսի ստոմֆակ բաժինը։
Զբաղվել է սպորտով, հաճախել համակարգչային ուսուցման կենտրոն և անգլերենի դասընթացների։


=== Զինվորական ծառայություն ===
Սաշա Գալստյանը պարտադիր ժամկետային զինծառայության է անցել 2014/2 զորակոչով Արմավիրի Զինկոմիսարիատից։ 2015 թվականի հունվարի 14-ին զորակոչվել է բանակ։ Ծառայում էր Արցախում։ Ծառայության 14 ամիսների ընթացքում արժանացել է բազմաթիվ խրախուսանքների, ստացել կրտսեր սերժանտի, ապա սերժանտի կոչում։


=== Քառօրյա պատերազմ ===
2016 թվականի ապրիլի 1-ի լույս 2-ի գիշերը Ադրբեջանի Հանրապետությունը լայնամասշտաբ հարձակում է գործում Արցախի վրա։ Սաշան ապրիլի 1-ին բարձրացել էր դիրքեր և նույն օրվա գիշերը ժամը 04:30-ի սահմաններում տեղի է ունեցել հարձակումը։ Ադամ Սահակյանը կապ հաստատելով հրամանատարի հետ, զեկուցում է որ հակառակորդը բավականաչափ մոտեցել է և հրամանատարը անցնում է Ադամի դիրք։ Մարտական գործողությունների ողջ պատասխանատվությունը իր վրա վերցնելով 4 հոգուց բաղկացած սահմանապահ ուժերը դիրքի ավագ Սաշա Գալստյանի գլխավորությամբ անցնում են հարձակման։ Սաշան 4-5 ժամ թեժ պայքար մղելով թշնամու դեմ, մեծ կորուստներ է հասցնում (թշնամու զոհերի 90%-ը տվել է Սաշան) և զոհվում է հակառակորդի դիպուկահարի գնդակից։


=== Հուղարկավորություն ===
Ապրիլի 9-ին տեղի ունեցավ Սաշա Գալստյանի հուղարկավորությունը Մեծամորի հերոսների գերեզմանատանը։ Հոգեհանգիստը տեղի ունեցավ Մեծամորի մշակույթի պալատում։


== Պարգևներ ==
2016 թվականի ապրիլի 7-ին Սաշա Գալստյանը ԼՂՀ նախագահ Բակո Սահակյանի կողմից պարգևատրվել է Լեռնային Ղարաբաղի Հանրապետության «Մարտական ծառայություն» պետական մեդալով։
2016 թվականի մայիսի 4-ին Սաշա Գալստյանը Հայաստանի նախագահ Սերժ Սարգսյանի կողմից պարգևատրվել է Հայաստանի Հանրապետության «Արիության» պետական մեդալով։
2016 թվականի օգոստոսի 12-ին Սաշան Հայաստանի Ղարաբաղյան պատերազմի վետերանների կողմից պարգևատրվել է «Հայրենիքի պաշտպանության» մեդալով։


== Ծանոթագրություններ ==
Պոնորնիցա

Պոնորնիցա (ուկրաիներեն՝ Понорниця), քաղաքատիպ ավան Ուկրաինայի Չեռնիգովի մարզի Կորոպի շրջանում։ Հիմնադրվել է 1654 թվականին։
2006 թվականի տվյալներով Պոնորնիցա քաղաքատիպ ավանում բնակվում էր 2 778 մարդ։ Բնակավայրը զբաղեցնում է 7,64 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բրուք (Վերին Պֆալց)

Անվան այլ կիրառումների համար տե՛ս՝ Բրուք (այլ կիրառումներ)Բրուք (գերմ.՝ Bruck in der Oberpfalz), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4310 մարդ։ Զբաղեցնում է՝ 33,09 կմ² տարածք։ Պաշտոնական կոդ 09 3 76 117։


== Ծանոթագրություններ ==


== Արտաքին հղումներ ==
Պաշտոնական կայք
Օսման

Օսման, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բայ բեք

Բայ բեք (անգլ.՝ buy back), երկարաժամկետ առևտրափոխանակման գործառնություն, որի ժամանակ որպես վարկ տրամադրված մեքենաներն ու սարքավորումները հետագայում փոխհատուցվում են դրանց միջոցով թողարկված արտադրանքով։ Սովորաբար կիրառվում է խոշոր ձեռնարկությունների շինարարության ժամանակ։ Դրա տարատեսակներից մեկը՝ փոխհատուցման համաձայնագիրն է։


== Աղբյուրներ ==
Մ Չոբանյան «Բիզնեսի համառոտ բառարան», 1992 թ